Swatch Internet Time

Swatch Internet Time eller .beat time er en type desimaltid som ble introdusert i 1998 av klokkeprodusenten Swatch som en del av markedsføringen av deres klokker fra modellserien kalt «Beat».

Inndeling 

Istedet for inndeling på 24 timer og 60 minutter per time er døgnet delt inn i 1000 deler som kalles «.beats». Hver .beat tilsvarer 1 desimalminutt i det gamle systemet for desimaltid som ble brukt i den franske repubikanske kalenderen, og tilsvarer 1 minutt og 26.4 sekunder (86.4 sekunder) etter tidsinndelingen som er vanlig i dag. Notasjonen for .beats oppgis alltid med en krøllalfa fremfor et 3-sifret tall som angir tusendeler etter midnatt. Eksempelvis angir «@248» et tidspunkt 248 .beats etter midnatt, som tilsvarer litt over 5 timer og 57 minutter.

Selv om Swatch bare har spesifisert beats som et 3-sifret tall, så supplerer vanligvis implementasjoner av tredjeparter med såkalte «centibeats» eller «sub-beats» for bedre presisjon. Eksempelvis @248.00. Hver «centibeat» er en hundredel av en .beat, og går fra 0 til 99 for hver .beat. Hver enkelte centibeat tilsvarer derfor 1 fransk desimalsekund (0.864 standard-sekunder).

Tidssone 

Det brukes bare en felles tidssone for Swatch Internet Time, og denne er laget med utgangspunkt i UTC+01 som tilsvarer sentraleuropeisk tid og brukes både i Sveits (Swatch sitt hovedkvarter) og Norge. På en noe humoristisk måte har tidssonen UTC+01 blitt omdøpt til Biel Mean Time (BMT) i .beats-systemet, ettersom Swatch har sitt hovedkvarter i Biel, Sveits. 

Det er heller ikke sommertid med .beats, slik at klokken ikke trenger å skrus.

På denne måten, med én tidssone og vintertid hele året, kan for eksempel brukere på internett kommunisere og avtale møter uten å ta hensyn til forskjellige tidssoner.

Tabell 
Tabellen under regner om fra @beats til sentraleuropeisk tid (CET) og sentraleuropeisk sommertid (CEST), som begge brukes i Norge:

Konvertering fra UTC+1 
  ((UTC+1minutes * 60) + (UTC+1hours * 3600)) / 86.4
Resultatet rundes ned.

Se også 
 Den franske republikanske kalender
 Desimaltid
 Metrisk tid
 Unixtid
 Koordinert universaltid (UTC)
 Tradisjonell kinesisk tidsmåling (1 ke = 10 'beats')
 New Earth Time

Referanser 

1998 i Sveits
Tidsenheter
IT-relaterte introduksjoner i 1998